**PROGRAMUL EDUCAȚIE ȘI OCUPARE 2021-2027**

Prioritate: 4. Antreprenoriat și economie socială

Obiectiv specific: ESO4.1. Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanției pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+). Acțiunea 4.a.2 Sprijin pentru dezvoltarea antreprenoriatului

Apel: PEO/103/PEO\_P4/OP4/ESO4.1/PEO\_A52 - Sprijin pentru înființarea de întreprinderi sociale în mediul urban - Regiuni mai putin dezvoltate

Cod SMIS: 313367

Titlu Proiect: Dinamism și dezvoltare urbană prin economia socială

**Oportunitate de finanțare pentru înființarea unei întreprinderi sociale în mediul urban – 75.000 euro**

🔷 **Economia socială**

🌿🤝 Economia socială este un domeniu pe care **Asociația Profesională Neguvernamentală de Asistență Socială ASSOC Baia Mare** îl promovează de peste un deceniu și în a cărui dezvoltare a investit resurse financiare și umane importante. Misiunea socială a asociației este reprezentată de economia socială, care transformă comunități, iar proiectul ASSOC este un sprijin concret pentru dezvoltare și incluziune.

Proiectul „Dinamism și dezvoltare urbană prin economia socială”, ID 313367, cofinanțat de Uniunea Europeană prin Programul Educație și Ocupare 2021-2027, are ca scop sprijinirea înființării de întreprinderi sociale în mediul urban din regiunea Nord-Vest. Echipa de proiect are ca obiectiv înființarea a 28 de afaceri sociale, în care vor lucra 136 de angajați recrutați din rândul persoanelor vulnerabile.

Cei interesați au posibilitatea de a accesa fonduri nerambursabile de 75.000 Euro pentru a înființa o întreprindere socială în mediul urban. Această oportunitate se adresează persoanelor cu domiciliul stabil în Regiunea Nord-Vest (județele: Maramureș, Cluj, Sălaj, Satu Mare, Bistrița-Năsăud și Bihor), în mediul urban.

🔷 **Cine se poate înscrie în proiect?**

Dacă ai o idee de afacere socială și îți dorești să primești sprijin financiar pentru a o dezvolta, trebuie să îndeplinești următoarele criterii de eligibilitate:

✅ Să ai **domiciliul stabil** în **Regiunea Nord-Vest** (Maramureș, Cluj, Sălaj, Satu Mare, Bistrița-Năsăud și Bihor);

✅ Să ai domiciliul în **mediul urban** (vizele de flotant NU sunt acceptate);

✅ Să te încadrezi în cel puțin una dintre categoriile următoare:

✔️ Persoană aflată în căutarea unui loc de muncă (înregistrată la AJOFM);

✔️ Tânăr cu vârsta de peste 30 de ani (maxim 35 de ani);

✔️ Șomer

✔️ Șomeri de lungă durată;

✔️ Persoană din grupuri dezavantajate pe piața muncii (de exemplu: persoane cu dizabilități, persoane de etnie romă etc.);

✔️ Persoană inactivă (ex: studenți, pensionari, persoane casnice).

🔷 **Care sunt pașii ce trebuie urmați?**

**1.** **Înscrierea în grupul țintă**: Contactați experții proiectului pentru a vă înscrie în grupul țintă, obținând astfel o confirmare a eligibilității.

**2.** **Participarea la cursul „Antreprenor în economia socială”**: Cursul are o durată de 180 de ore și se va desfășura în format fizic sau online. În finalizarea cursului veți susține examenul în vederea obținerii certificării.

**3.** **Subvenție:** Beneficiați de o subvenție de 900 lei dacă finalizați cursul cu certificare.

**4.** **Participarea la concursul de planuri de afaceri**: Participarea implică realizarea unui Plan de afaceri în care se vor respecta următoarele condiții:

💼 Angajarea a minimum **5 persoane**, cu program de lucru de cel puțin 4 ore/zi.

💰 Aport propriu de minimum **10%** din valoarea sprijinului financiar primit.

📈 Asigurarea sustenabilității afacerii pentru o perioadă de **13 luni** după finalizarea celor 18 luni de implementare a planului de afaceri. În această perioadă, vă veți asigura singuri finanțarea și veți menține cele 5 locuri de muncă nou create.

🔷 **Cheltuieli eligibile prin proiect:**

* Salarii. Valoarea cheltuielilor salariale bugetate la nivel de plan de afaceri nu poate depăși valoarea de 216.000,00 RON;
* Echipamente, utilaje;
* Programe de calculator, licențe și alte active necorporale;
* Obiecte de inventar, materii prime, materiale consumabile;
* Cheltuieli pentru dotări, chirii, utilități și servicii diverse.

🔷 **Cum se desfășoară proiectul? Care este graficul activităților?**

📍 **A1.** Informarea publicului cu privire la acțiunile derulate în cadrul proiectului (până la finalul lunii martie 2025):

✔️ Ne concentrăm pe informarea corectă și transparentă a publicului țintă cu privire la acțiunile proiectului.

📍 **A2.** Selectarea grupului țintă ce va participa la acțiunile de sprijin organizate:
✔️ Selecția persoanelor eligibile care vor beneficia de sprijin și vor participa la activitățile proiectului destinate grupului țintă.

📍 **A3.** Derularea programelor de formare antreprenorială:

✔️ Începând cu luna decembrie 2024, au demarat cursurile de **„Antreprenor în economia socială”** (180 de ore), oferindu-se și o **subvenție de 900 lei** pentru cei care finalizează cursul cu certificare.

📍 **A4**. Selectarea planurilor de afaceri ce vor fi finanțate în cadrul proiectului (perioada în care vor fi anunțați câștigătorii):

✔️ Persoanele înscrise în proiect vor participa la concursul de planuri de afaceri.
✔️ Se vor selecta **28 de câștigători** care vor primi finanțarea.

📍 **A5.** Furnizarea, de către administratorul schemei de antreprenoriat, a serviciilor personalizate de consiliere, ulterior finalizării procesului de selecție a planurilor de afaceri:

✔️ Se vor completa cunoștințele și aptitudinile dobândite în cadrul cursurilor de formare profesională prin oferirea de servicii de consiliere în domeniul antreprenoriatului social, pașii ce trebuie urmați pentru atingerea misiunii sociale și alte aspecte ce vor fi necesare bunei funcționări a întreprinderii sociale.

📍 **A6.** Asigurarea înființării și demarării funcționării întreprinderilor ce vor implementa planurile de afaceri cu ajutor de minimis în cadrul proiectului:

✔️ După selecția planurilor de afaceri, beneficiarii trebuie să înființeze întreprinderea socială.

📍 **A7.** Decontarea, de către administratorul schemei, pentru entitățile economiei sociale, a sumelor aferente implementării planurilor de afaceri selectate:

✔️ **Prima tranșă (maxim 80%)** se poate solicita în **prima lună de implementare**, după semnarea contractului.

✔️ **Tranșele 2 și 3 (reprezentând 20%)** se pot solicita după:

🔹 Justificarea aportului propriu asumat prin planul de afaceri.

🔹 Angajarea persoanelor asumate în planul de afaceri.

✔️ **Asigurarea sustenabilității afacerii pentru o perioadă de 13 luni** după finalizarea celor 18 luni de implementare a planului de afaceri. În această perioadă, vă veți asigura singuri finanțarea și veți menține locurile de muncă nou create și asumate prin planul de afaceri.

📍 **A8.** Monitorizarea funcționării și dezvoltării entităților de economie socială finanțate.
📍 **A9.** Activități de management.

📍 **A10.** Activități de informare și publicitate.

📍 **A11.** Activități administrative.

Toate acțiunile întreprinse prin proiect sunt în conformitate cu prevederile art. 9 din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021 atât în pregătirea, cât și în implementarea activităților și se asigură respectarea principiilor orizontale, respectiv Egalitate de șanse (Egalitate de gen, Nediscriminare, Accesibilitate persoane cu dizabilități, Schimbările demografice), Dezvoltare durabilă (Poluatorul plătește, Utilizarea eficientă a resurselor, Reziliența la dezastre) și Principiul DNSH cât și a temelor secundare, respectiv Nediscriminare, Investiții în întreprinderi mici și mijlocii (IMM-uri) și Contribuție la competențele și locurile de muncă verzi și la economia verde.

🔷 **Cum te înscrii în proiect?**

📩 Contactează echipa noastră pentru a verifica eligibilitatea și pentru a primi informații suplimentare:

📞 **Camelia Cucu** – Expert GT
📧 cameliamcucu@gmail.com | 📱 0740 366 155

📌 **Completează formularul de înscriere aici:** 👉 <https://forms.gle/Pj3Fe2aBx9RfQcJw8>

🌱 **De ce să te alături acestui proiect?**
✅ Ai acces la **75.000 Euro** finanțare nerambursabilă.
✅ Contribui la dezvoltarea comunității și crearea de locuri de muncă.
✅ Beneficiezi de sprijin în dezvoltarea afacerii tale.

✅ Devii parte dintr-o rețea de antreprenori sociali dedicați schimbării.